CELEX: C2007/170/70
Language: sk
Date: 2007-07-21 00:00:00
Title: Vec T-193/07: Žaloba podaná 5. júna 2007 – Górażdże Cement/Komisia

21.7.2007   
            
            
               SK
            
            
               Úradný vestník Európskej únie
            
            
               C 170/36
            
         Žaloba podaná 5. júna 2007 – Górażdże Cement/Komisia
   (Vec T-193/07)
   (2007/C 170/70)
   Jazyk konania: angličtina
   Účastníci konania
   
      Žalobkyňa: Górażdże Cement S.A. (Chorula, Poľsko) (v zastúpení: R. Forbes, solicitor a P. Muñiz, lawyer)
   
      Žalovaná: Komisia Európskych spoločenstiev
   Návrhy žalobkyne
   
               —
            
            
               zrušiť napadnuté rozhodnutie,
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Žalobkyňa uvádza päť dôvodov, na základe ktorých rozhodnutie Komisie z 26. marca 2007, ktorým sa zamieta národný alokačný plán (ďalej len „NAP“) prideľovania emisných kvót skleníkových plynov, ktorý oznámilo Poľsko v súlade so smernicou Európskeho parlamentu a Rady (1) 2003/87/ES (ďalej len „smernica“) je neplatné:
   
               a)
            
            
               Žalobkyňa tvrdí, že napadnuté rozhodnutie porušuje článok 9 ods. 3 smernice, keďže zamietavé rozhodnutie mohlo byť prijaté v len lehote troch mesiacov od oznámenia NAP. Žalobkyňa ďalej uvádza, že mohla legitímne očakávať, že žiadne zamietavé rozhodnutie nebude prijaté v rámci trojmesačnej lehoty a že NAP by malo byť považované za prijaté po uplynutí tejto lehoty.
            
         
               b)
            
            
               Žalobkyňa uvádza, že napadnuté rozhodnutie je v rozpore s článkami 9 ods. 3 a 11 ods. 2 smernice z toho dôvodu, že obmedzuje druh pozmeňovacích návrhov, ktoré môže dotknutý členský štát predložiť a obzvlášť údajne bráni pozmeňovacím návrhom celkovej sumy kvót. Avšak podľa žalobkyne smernica neobmedzuje slobodu členských štátov predkladať pozmeňovacie návrhy.
            
         
               c)
            
            
               Podľa názoru žalobkyne napadnuté rozhodnutie odníma členským štátom právomoc čo vedie v skutočnosti k tomu, že Komisia jednostranne rozhoduje o konečnom obsahu NAP. Toto porušuje deľbu právomocí v článkoch 9 a 11 smernice ako aj článok 10 ES zakotvujúci zásadu lojálnej spolupráce.
            
         
               d)
            
            
               Okrem toho žalobkyňa tvrdí, že napadnuté rozhodnutie nesprávne uplatnilo kritéria 2 a 3 Prílohy III smernice tým, že sa nepokúsilo o čo najreprezentatívnejšie emisné sumy, čo viedlo k nesprávnemu posúdeniu skutkového stavu.
            
         
               e)
            
            
               Nakoniec žalobkyňa uvádza, že napadnuté rozhodnutie porušilo článok 30 ods. 2 písm. i) a Kritérium 1 Prílohy III smernice tým, že nezohľadnilo osobitnú situáciu Poľska ako nového členského štátu a uložilo striktné povinnosti, ktoré si vyžaduje Kjótsky protokol.
            
         
      (1)  Smernica 2003/87/ES Európskeho parlamentu a Rady z 13. októbra 2003, o vytvorení systému obchodovania s emisnými kvótami skleníkových plynov v spoločenstve, a ktorou sa mení a dopĺňa smernica Rady 96/61/ES (Ú. v. ES L 257, s. 32, Mim. vyd. 15/007, s. 631).